Az arckoponya csontjai
Os ethmoidale (rostacsont)

A két szemüreg közét elfoglaló, javarészt papírvékony csontlemezekből felépített és légtartalmú üregeket magába foglaló páratlan csont. Az orrüreg felső részét alkotja, valamint a szemüreg medialis falának képzésében vesz részt.

lamina perpendicularis: a csont mediansagittalis síkban fekvő függőleges lemeze, az orrsövény felső részét alkotja.

crista galli, ala cistae gali

lamina cribrosa: a csont vizszintes irányú lemeze, mely az os frontale incisura ethmoidalisába fekszik bele. Az orrüreg tetejét képezi, rajta számos likacs látható (foramina cribrosa).

labyrinthus ethmoidalis: a lamina cribrosa két oldalán elhelyezkedő, egymással összefüggő üregecskék (cellulae ethmoidales) rendszere, melyek az orrmelléküregek közé tartoznak. A labyrinthus lateralis, papírvékonyságú lemeze (lamina orbitalis) a szemüreg medialis falának képzésében vesz részt.

concha nasalis superior et media: a labyrinthus medialis faláról (ez egyidejűleg az orrüreg lateralis fala is!) két kagylóhéjszerűen lefelé görbülő csontlemez.

bulla ethmoidalis, processus uncinatus, hiatus semilunaris: a középső orrkagyló alatt elhelyezkedő, többnyire csak az atlaszban tanulmányozható, ugyanakkor rendkívül fontos képltek.

Os zygomaticum (járomcsont)

Alapvetően meghatározza az arc idomát, és az arckoponya statikailag legjelentősebb tényezője: ez viszi át és osztja szét harapáskor a felső fogakra nehezedő nyomást. Mindemellett az orbita lateralis falának, valamint a szemüregi nyílás (aditus orbitae) alsó keretének (margo infraorbitalis) és a fossa temporalis falának képzésében is részt vesz.

facies orbitalis: a szemüreg lateralis fala elülső részének felépítésében játszik szerepet.

facies temporalis: a fossa temporalis alkotásában vesz részt.

facies lateralis: a csont oldalra tekintő felszíne.

processus frontalis: az os frontale processus zygomaticusával képez varratot.

processus temporalis: az os temporale processus zygomaticusával együtt az arcus zygomaticust alkotja.

canalis zygomaticus: az orbitában a foramen zygomaticoorbitaléval indul, majd Y alakban elágazva a foramen zygomaticofacialével (arcon) illettve zygomatico-temporalével (fossa temporalis) ér véget.

Maxilla (felső állcsont)

Szabálytalan idomú páros csont, mely az az arckoponya elülső felszínének tekintélyes részét és a szemüreg alsó falát alkotja.

1. Corpus maxillae: hozzávatőlegesen tetraéderidomú, így nagyjából négy egyenlő oldalú háromszöghöz hasonló felszíne különíthető el. Állományát javarészt az arcüreg (sinus maxillaris, Highmore-üreg) tölti ki.

a) facies anterior:  margo infraorbitalis egy része

 foramen infraorbitale (a canalis infraorbitalis kijárata az arcra)

 fossa canina

b) facies orbitalis: a szemüreg fenekét alkotja, medialisan elöl a könnycsonttal, hátrébb  a rostacsont lamina orbitalisával képez varratot, hátsó csúcsához az os palatinum processus orbitalisa illeszkedik. Oldalsó széle a fissura orbitalis inferiort határolja.

sulcus infraorbitalis → canalis infraorbitalis (→foramen infraorbitale)

↓                ↓

canales alveolares: ér-ideg csatornácskák a felső-elülső fogakhoz.

c) facies infratemporalis: 

fissura pterygomaxillaris

tuber maxillare

foramina alveolaria

canales alveolares: ér-ideg csatornácskák a felső-hátsó fogakhoz.

d) facies nasalis: az orrüreg oldalfalának alkotásában vesz részt, de ez a felszín csaknem teljes egészét egy nagy nyílás (hiatus maxillaris) alkotja, mely az arcüregbe vezet be. A nyílást sértetlen koponyán az arckoponya egyéb csontjai jelentősen beszűkítik, és csak egy kis rést hagynak szabadon felül. 

sulcus nasolacrimalis: e felszín elülső részén, a processus frontalis mögött egy barázda fut le függőlegesen.

2. Processus frontalis: az orbita medialis szélének megfelelően felfelé húzódó nyúlvány, mely az orrcsonttal (os nasale), majd a homlokcsonttal képez varratot.

crista lacrimalis anterior

3. Processus zygomaticus: nem is igazi nyúlvány, az os zygomaticumhoz fekszik hozzá medial felől.

4. Processus alveolaris: fél patkó alakú ív, mely a középvonalban egyesül a a másik oldali maxilla azonos nyúlványával, létrehozva így a felső fogmedri ívet (arcus alveolaris).

spina nasalis anterior: a sutura intermaxillarisnak megfelelően kialakuló tövis az orrnyílás alatt.

alveoli dentales, juga alveolaria

septa interalveolaria (egyes számban: septum interalveolare)

septa interradicularia (e.sz.: septum interradiculare)

5. Processus palatinus: vízszintes, ellipsziskvadráns alakú csontlemez, mely a másik oldali párjával a szájpad elülső nagyobb részét képezi.

sutura palatina mediana: a két processus palatinus között, a középvonalban.

sutura palatina transversa: a processus palatinus és az os palatinum között harántirányban.

crista nasalis: az orrüreg alsó falán a középvonalban hátrafutó csonttaraj az orrsövény illeszkedéséhez.

canalis incisivus, foramen incisivum: Y alakú csatorna és nyílása a felső metszőfogak mögött

Os lacrimale (könnycsont)

Igen vékony páros csontocska, mely a maxilla processus frontalisa és az os ethmoidale lamina orbitalisa között a szemüreg medialis falát alkotja.

crista lacrimalis posterior: a maxilla processus frontalisának crista lacrimalis anteriorjával a fossa sacci lacrimalist fogja közre, ide fekszik be a könnytömlő.

canalis nasolacrimalis: a maxilla facies nasalisanak elülső részén függőleges barázda fut lefelé, melyet a könnycsont, illetve lejjebb az alsó orrkagyló (concha nasalis inferior) a fent nevezett csatornává egészít ki.

Os nasale (orrcsont)

Páros csont, mely a csontos orrhát alkotásában vesz részt. Felül a homlokcsonttal, középen a másik oldali os nasalével, oldalra a maxilla processus frontalisával képez varratot.

Vomer (ekecsont)

A középvonalban elhelyekedő (tehát páratlan) függőleges állású csontlemez, mely a csontos orrsövény hátsó-alsó részét alkotja az os ethmoidale lamina perpendicularisa alatt és mögött. Hátsó-felső része szárnyszerűen széttérve (ala vomeris) az os sphenoidale testének alsó felszínéhez illeszkedik.

Concha nasalis inferior (alsó orrkagyló)

Tavikagyló héjához hasonló csontlemez, mely az orrüreg oldalfalához rögzül.

Os palatinum (szájpadcsont)

Nyomtatott nagy L betűhöz hasonló páros csont, melynek sagittalis állású függőleges, valamint vízsszintes lemezét különíthetjük el.

a) lamina perpendicularis: az orrüreg lateralis falát alkotja a maxilla facies nasalisa, valamint a processus pterigoideus medialis lemeze között, és szerepet játszik a hiatus maxillaris csontos beszűkítésében is.

incisura sphenopalatina: a lemez tetején található bevágás, mely a lamina perpendicularis felső részét két részre osztja:

processus orbitalis: az elülső nyúlvány, a maxilla testének facies orbitalisához csatlakozva a szemüreg alsó falának leghátsó részét alkotja.

processus sphenoidalis: a hátsó nyúlvány, az ékcsont testének alsó felszínén rögzülve az incisurát foramen sphenopalatinummá egészíti ki.

canalis palatinus major: a maxilla testének hátsó tompa éle, a processus pterygoideus elülső felszíne, valamint a lamina perpendicularis ossis palatini által közrefogott csatorna, mely a szájpadon a foramen palatinum majusszal nyílik.

canales palatini minores: az előző csatorna mellékágai, melyek a csontos szájpad hátsó lateralis részén a foramina palatin minorával nyílnak.

b) lamina horizontalis: a maxilla processus palatinusa mögött a a csontos szájpad képzésében vesz részt.

spina nasalis posterior:a csontos szájpad hátrafelé tekintő tövise a középvonalban
PAGE  
1

